รบ.แคนาดาประกาศ เตรียมหยุดถวายอารักขาเจ้าชายแฮร์รี่-เมแกน
รัฐบาลแคนาดาประกาศจะหยุดจ่ายค่ารักษาความปลอดภัยแด่เจ้าชายแฮร์รี่และเมแกน ช่วงที่ทั้งสองพระองค์ประทับในแคนาดาในเร็วๆ นี้สำนักข่าว บีบีซี และ เดอะ การ์เดียน รายงานว่ารัฐบาลกลางของประเทศแคนาดาประกาศในวันพฤหัสบดีที่ 27 ก.พ. 2563 ว่า แคนาดาจะหยุดถวายการอารักขาความปลอดภัยแด่เจ้าชายแฮร์รี่และครอบครัว หลังจากที่ดยุคและดัชเชสแห่งซัสเซกซ์ ถอนพระองค์จากการเป็นสมาชิกราชวงศ์ชั้นสูงของอังกฤษ ซึ่งจะเกิดขึ้นอย่างเป็นทางการในวันที่ 31 มี.ค. 2563 นี้นาย บิล แบลร์ รัฐมนตรีกระทรวงความปลอดภัยสาธารณะของแคนาดาออกแถลงในวันพฤหัสบดีว่า ดยุคและดัชเชสแห่งซัสเซกซ์ตัดสินพระทัยที่จะประทับในแคนาดาเป็นครั้งคราว ทำให้รัฐบาลของเราเผชิญสถานการณ์ที่พิเศษและไม่เคยเกิดขึ้นมาก่อนสำนักงานตำรวจแคนาดา (RCMP) ติดต่อกับเจ้าหน้าที่ในสหราชอาณาจักรเพื่อหารือเรื่องการรักษาความปลอดภัยนี้มาตั้งแต่แรก ในตอนนี้ ดยุคและดัชเชสยังถือเป็นบุคคลที่ได้รับความคุ้มครองระหว่างประเทศ ทางแคนาดาจึงมีหน้าที่ถวายการอารักขาตามความต้องการพื้นฐาน ซึ่ง RCMP ช่วยสำนักงานตำรวจเทศบาลกรุงลอนดอนในการถวายอารักษา ตั้งแต่ดยุคและดัชเชสเสด็จมาแคนาดาในเดือนพฤศจิกายน 2562 แล้วแต่การช่วยเหลือดังกล่าวจะยุติลงภายในไม่กี่สัปดาห์ข่างหน้า เพื่อให้สอดคล้องกับสถานะที่เปลี่ยนไปของทั้งสองพระองค์ แถลงการณ์ของกระทรวงความปลอดภัยสาธารณะแคนาดาระบุทั้งนี้ เจ้าชายแฮร์รี่กับเมแกนประกาศถอนตัวจากการเป็นสมาชิกราชวงศ์ชั้นสูง รวมทั้งทำงานหาเงินเลี้ยงชีพด้วยตัวเองเมื่อช่วงต้นปีที่ผ่านมา โดยจะแบ่งเวลาไปประทับในแคนาดากับอังกฤษ ซึ่งเรื่องนี้ทำให้เกิดการตั้งคำถามว่า ใครจะเป็นผู้จ่ายค่ารักษาความปลอดภัยให้เจ้าชายแฮร์รี่กับเมแกนโดยเฉพาะอย่างยิ่ง ถ้าทั้งสองพระองค์อยู่แคนาดาเป็นเวลานานในฐานะพลเรือนเมื่อเดือนมกราคมที่ผ่านมา สถาบัน แองกุส เรด จัดทำผลสำรวจความคิดเห็นของประชาชนแคนาดา พบว่ามากถึง 73% ที่ไม่ต้องการจ่ายค่ารักษาความปลอดภัย หรือค่าใช้จ่ายใดๆ เกี่ยวกับการย้ายที่อยู่ของดยุคและดัชเชสแห่งซัสเซกซ์
รัฐบาลแคนาดาประกาศจะหยุดถวายอารักขาเจ้าชายแฮร์รี่และเมแกน ช่วงที่ทั้งสองพระองค์ประทับในแคนาดาในเร็วๆ นี้
เจ้าชายแฮร์รี่,เมแกน,ถอนตัวจากราชวงศ์,ค่ารปภ.,แคนาดา,ดยุคแห่งซัสเซกซ์